Ādažu vidusskolas atbalsta biedrība dibināta 2011.gadā kā dažu aktīvu vecāku iecere atbalstīt skolu, skolēnu iniciatīvas, mācību procesus un jauniešu interešu izglītību.

Kāpēc ziedot Ādažu vidusskolas atbalsta biedrībai? 

Jūs sniegsiet nozīmīgu labumu Ādažu sabiedrībai atbalstot:
  labdarību;
  pilsoniskas sabiedrības attīstību.

Mūsu darbības mērķi:

· Atbalstīt kvalitatīvu izglītības iegūšanu Ādažu vidusskolā;
· sadarboties ar Ādažu vidusskolas vadību, pedagogiem, skolēniem un Ādažu novada pašvaldību dažādu ar Ādažu vidusskolu saistītu projektu īstenošanu;
· veicināt Ādažu vidusskolas dalību projektu konkursos ar mērķi piesaistīt līdzekļus skolas materiāli-tehniskās bāzes modernizācijai;
· veicināt Ādažu vidusskolas skolēnu veselīgu un aktīvu dzīvesveidu, nodrošinot sakārtotu un aprīkotu vidi;
· veicināt Ādažu vidusskolas sadarbību ar vecākiem skolēnu izglītošanas procesā;
· atbalstīt Ādažu vidusskolas sociāli mazaizsargātos skolēnus ar mērķi celt viņu sociālo labklājību un palīdzēt integrēties sabiedrībā;
· attīstīt un paplašināt Ādažu vidusskolas skolēnu interešu izglītības un neformālās izglītības iespējas;
· atbalstīt Ādažu vidusskolas skolēnu kultūras un sporta pasākumus.

Kā var ziedot sabiedriskā labuma organizācijai ĀVAB?

 - Ziedot naudu, ieskaitot to ĀVAB norēķinu kontā 
Norēķinu rekvizīti: 
Biedrības nosaukums:  Ādažu vidusskolas atbalsta biedrība 
Reģistrācijas numurs:   40008177240 
Juridiskā adrese:           Gaujas iela 33A, Ādaži, Ādažu novads, LV 2164 
Bankas nosaukums:      AS Swedbank 
Norēķinu konts:              LV62HABA0551030713175 
Maksājuma mērķis:        Ziedojums projektam “___________________________”

Kādas papildus iespējas sniedz likumdošana, ziedojot ĀVAB?

ĀVAB ir sabiedriskā labuma statuss.
Informācija par sabiedriskā labuma organizāciju (info no VID mājas lapas http://
https://www6.vid.gov.lv/VID_PDB/SLO)
Statuss: Spēkā esošs no 07.12.2011

Ikvienam ziedotājam ir tiesības:
· Būt informētam par ziedojuma saņēmējas organizācijas misiju, mērķiem un nolūkiem, kam plānots izmantot ziedojumu, kā arī par organizācijas iespējām izlietot šos līdzekļus efektīvi.
· Būt pārliecinātam, ka līdzekļi tiks izmantoti tieši tiem mērķiem, kam tie ziedoti.
· Būt informētam par to, kādi cilvēki strādā organizācijā, un sagaidīt no šiem cilvēkiem godprātību, pārraugot ziedojuma izmantošanu.
· Iepazīties ar organizācijas finanšu un darbības pārskatiem.
· Saņemt atbilstošu publiski paustu atzinību.
· Būt pārliecinātam, ka pret ziedojumu izturēsies ar cieņu un ievēros konfidencialitāti tik lielā mērā, cik to atļauj likumdošana.
· Pārliecināties organizācijas grāmatvedībā par sava ziedojuma izlietojumu.
· Uzdot jautājumus un nekavējoties saņemt patiesas un atklātas atbildes.

Ziedojumu pieņemšanas kārtība Latvijā, ietver dāvinājuma (ziedojuma) līguma slēgšanu, izmantojot tipveida līgumus. Process paredz caurskatāmību, interešu konflikta neesamības pārbaudi un ziedojuma mērķtiecīgu izlietošanu, kā arī uzskaiti. 

Galvenie nosacījumi ziedojumu pieņemšanai:
· Līguma slēgšana: 
Ziedojumi tiek noformēti ar rakstisku dāvinājuma (ziedojuma) līgumu, kas atbilst normatīvajiem aktiem  Ja ziedojums pārsniedz 10 minimālās mēneša darba algas, obligāti jānoformē ar rakstveida līgumu.
· Interešu konflikta pārbaude: 
Nedrīkst pieņemt ziedojumus, ja pastāv interešu konflikts.
· Sankciju pārbaude:
 Ziedojums netiek pieņemts, ja uz ziedotāju attiecas starptautiskās vai nacionālās sankcijas.
· Ziedojuma mērķis:
 Ziedojumu var saņemt konkrētam mērķim, kas atbilst Biedrības darbībai, un tas ir pienācīgi jāuzskaita

PRIVĀTUMA POLITIKA 
Šajā privātuma politikā (turpmāk – “Politika”) Jūs atradīsiet informāciju par to, kā biedrība “Ādažu vidusskolas atbalsta biedrība”, vienotais reģistrācijas numurs 40008177240 (turpmāk – “Biedrība” vai “mēs”) ievāc, izmanto un uzglabā Jūsu personas datus, kad Jūs– veicat ziedojumu labdarības projektiem (turpmāk – “Pakalpojumi”).
Izmantojot mūsu Pakalpojumus, Jūs piekrītat šai Politikai un apstiprināt, ka esat iepazinies un sapratis tās noteikumus.
Mēs veicam personas datu apstrādi atbilstoši šai Politikai un attiecīgajiem normatīvajiem aktiem, t.sk. Fizisko personu datu apstrādes likumam un Vispārīgajai datu aizsardzības regulai (2016/679) (turpmāk – “VDAR”).
Mēs apņemamies nodrošināt tās informācijas privātumu un konfidencialitāti, kas attiecas uz bijušajiem, esošajiem un potenciālajiem ziedotājiem, kā arī stingri ievērot tālāk izklāstīto Politiku ciešā kopsakarā ar mūsu pienākumiem un piemērojamiem personas datu aizsardzības normatīvajiem aktiem. Šajā Politikā atsauce “Jūsu personas dati” nozīmē jebkuru informāciju, kas Jūs identificē vai var tikt pamatoti izmantota Jūsu kā vienas no iepriekš minētajām personām identificēšanai (turpmāk – “Personas Dati”).
Personas Datu pārzinis ir biedrība “Ādažu vidusskolas atbalsta biedrība”, vienotais reģistrācijas numurs 40008177240, juridiskā adrese Gaujas iela 33A, Ādaži, Ādažu novads, LV 2164, e-pasta adrese avab.biedriba@gmail.com
POLITIKAS DARBĪBAS JOMA
Šajā Politikā Jūs varat uzzināt, kā mēs apstrādājam Personas Datus attiecībā uz:
· visiem jautājumiem saistībā ar mūsu esošajiem, bijušajiem un potenciālajiem ziedotājiem;
· visām mūsu no VDAR un citiem attiecināmiem normatīvajiem aktiem izrietošajām saistībām.

DATU APSTRĀDES NOLŪKI UN UZGLABĀŠANAS ILGUMS
· Pakalpojumi: Mēs ievācam vienīgi to informāciju, kuru mums ir snieguši ziedotāji vai to pilnvarotas personas. Šī Personas Datu vākšana ir nepieciešama, lai pienācīgi izpildītu ziedotāju izvēlētos pakalpojumus – ziedojumu pieņemšanu Biedrības bankas kontā, kā arī mūsu juridiskos pienākumus saistībā ar to.
· Saņemot ziedojumu Biedrības bankas kontā, Biedrība saņem Personas Datus par ziedotāju (vārds, uzvārds, personas kods), kā arī informāciju par ziedotāja bankas konta numuru (ja maksājums ir veikts ar bankas pārskaitījumu), ziedojuma summu un citu informāciju, ko ziedotājs ir norādījis maksājuma uzdevumā.
· Minētie Personas Dati tiek izmantoti Biedrības grāmatvedības vajadzībām.
· Datu uzglabāšanas ilgums: mēs uzglabājam Jūsu datus, kas attiecas uz veiktajiem ziedojumiem, tik ilgi, cik tas nepieciešams grāmatvedības vajadzībām saskaņā ar normatīvajiem aktiem. 
· PERSONAS DATU APSTRĀDES TIESISKAIS PAMATS
Mēs veicam Personas Datu apstrādi, pamatojoties uz:
· Jūsu piekrišanu;
· mums saistošajiem juridiskajiem pienākumiem;
· mūsu leģitīmo interesi nodrošināt Pakalpojumu kvalitāti.
Personas Datu apstrāde ir ierobežota tiktāl, ciktāl tā nepieciešama konkrētā datu apstrādes mērķa sasniegšanai. Piekļuve Personas Datiem tiks ierobežota, sniedzot to tikai tam Biedrības personālam, kam tā nepieciešama, lai izpildītu savus profesionālos pienākumus pret Jums kā pret klientu vai Biedrības juridiskos pienākumus.
PERSONAS DATU NODOŠANA TREŠAJĀM PERSONĀM
Sniedzot Pakalpojumus mūsu klientiem, mums var būt pienākums nodot Personas Datus trešajām personām.
Jums jāņem vērā, ka ziedošana nevar notikt bez maksājumu pakalpojumu iestādes starpniecības, kam ir nepieciešams saņemt un apstrādāt noteiktus Jūsu Personas Datus. Ziedojot naudu ar pārskaitījumu, Jums ir tiesības patstāvīgi izvēlēties maksājumu pakalpojuma sniedzēju. Biedrība nenodod Personas Datus maksājumu pakalpojumu sniedzējiem un bez Jūsu iesaistes nevar veikt nekādus maksājumus Jūsu vietā vai vārdā.

JŪSU KĀ DATU SUBJEKTA TIESĪBAS
Jūs jebkurā laikā varat izmantot šādas tiesības:
· Piekļuves tiesības: Jums ir tiesības pieprasīt piekļuvi (iegūt informāciju par) jebkuriem datiem, kas var tikt uzskatīti par Jūsu Personas Datiem (piemēram, kādas Personas Datu kategorijas mēs apstrādājam, to apstrādes mērķi u.c.).
· Tiesības izdarīt labojumus: Jums ir tiesības pieprasīt, lai mēs izdarām labojumus Jūsu Personas Datos, ja Jūs uzskatāt, ka tie ir neprecīzi vai nepilnīgi.
· Tiesības iebilst: Jums ir tiesības iebilst pret noteiktu Personas Datu apstrādi, ciktāl apstrāde nav nepieciešama Biedrības juridisko pienākumu izpildē vai Pakalpojumu sniegšanā.
· Tiesības tikt aizmirstam: Jūs varat pieprasīt, lai Jūsu Personas Dati tiktu dzēsti, ja tie vairs nav nepieciešami to vākšanas mērķim, vai ja uzskatāt, ka to apstrāde ir nelikumīga, vai tie ir jādzēš, lai mēs ievērotu likumā noteiktās prasības.
· Tiesības atsaukt savu piekrišanu: Ja Personas Datu apstrāde tiek veikta, pamatojoties uz Jūsu piekrišanu, Jums ir tiesības to atsaukt jebkurā laikā, sazinoties ar mums.
Ja Jums ir sūdzības par to, kā mēs apstrādājam Personas Datus, vai Jūs vienkārši vēlaties uzzināt vairāk par mūsu veiktajām datu apstrādes darbībām, jebkurā laikā esat aicināti ar mums sazināties, izmantojot kontaktinformāciju, kas norādīta šīs Politikas sākumā.
Jums ir tiesības iesniegt sūdzību Datu valsts inspekcijā, ja uzskatāt, ka Jūsu Personas Dati tiek apstrādāti nepareizi, vai Jūsu kā datu subjekta tiesības ir pārkāptas. Iesnieguma paraugs atrodams šajā saitē: www.dvi.gov.lv.
PERSONAS DATU APSTRĀDES VIETA
Personas Dati tiek glabāti un apstrādāti Eiropas Savienības (turpmāk – “ES”) un Eiropas Ekonomiskās Zonas (turpmāk – “EEZ”) iekšienē. 

IZMAIŅAS PRIVĀTUMA POLITIKĀ
Mēs varam veikt izmaiņas šajā Politikā. Ja Politika tiks mainīta, jaunākā versija būs pieejama mūsu tīmekļa vietnē. Mēs aicinām Jūs laiku pa laikam pārbaudīt, vai Politikā ir veiktas kādas izmaiņas.

